Document ID: 32001D0117

KOMISJONI OTSUS,
26. jaanuar 2001,
millega muudetakse nõukogu otsust 79/542/EMÜ ning otsuseid 92/260/EMÜ, 93/195/EMÜ, 93/196/EMÜ ja 93/197/EMÜ Bosniast ja Hertsegoviinast pärit hobuslaste kohta
(teatavaks tehtud numbri K(2001) 158 all)
(EMPs kohaldatav tekst)
(2001/117/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta,(1) viimati muudetud Austria, Soome ja Rootsi ühinemisaktiga), eriti selle artikleid 12, 15 ja artikli 19 alapunkti i,
võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ,(2) viimati muudetud direktiiviga 96/43/EÜ,(3) eriti selle artiklit 18,
ning arvestades järgmist:
(1) Nõukogu otsusega 79/542/EMÜ,(4) viimati muudetud otsusega 2000/623/EÜ,(5) on kehtestatud kolmandate riikide loetelu, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid.
(2) Loomatervishoiu nõuded ja veterinaarsertifitseerimine registreeritud hobuste ajutiseks impordiks ja registreeritud hobuslaste ning aretamiseks ja tootmiseks ettenähtud hobuslaste impordiks on sätestatud vastavalt komisjoni otsustega 92/260/EMÜ(6) ja 93/197/EMÜ,(7) mõlemad viimati muudetud otsusega 2000/209/EÜ(8).
(3) Loomatervishoiu nõuded ja veterinaarsertifitseerimine registreeritud hobuste korduvaks sissetoomiseks pärast ajutist eksporti on sätestatud komisjoni otsusega 93/195/EMÜ,(9) viimati muudetud otsusega 2000/754/EÜ(10).
(4) Loomatervishoiu nõuded ja veterinaarsertifitseerimine tapmiseks ettenähtud hobuslaste impordiks on sätestatud komisjoni otsusega 93/196/EMÜ,(11) viimati muudetud otsusega 97/36/EÜ(12).
(5) Bosnia ja Hertsegoviina kuuluvad otsuses 79/542/EMÜ esitatud kolmandate riikide loetellu ning loomatervishoiu nõuded ja veterinaarsertifitseerimine hobuslaste impordiks on sätestatud eespool nimetatud komisjoni otsustega.
(6) Bosnia ja Hertsegoviina Vabariigis sel ajal toimunud sündmuste kontekstis keelustati komisjoni 20. mai 1992. aasta otsusega 92/271/EMÜ (Bosnia ja Hertsegoviina Vabariigist pärit või seda läbivate elusloomade ja loomsete saaduste impordi kohta ühendusse,(13) muudetud otsusega 1999/441/EÜ(14)) hobuslaste import ühendusse.
(7) Pärast komisjoni veterinaarinspektsiooni missiooni Bosniasse ja Hertsegoviinasse tundub hobuslaste tervislik seisund olevat ebarahuldav ja hobuslaste ühendusse importimise peatamise järgimisel on ilmnenud tõsised puudused.
(8) Võttes arvesse riske, mis kaasnevad ühenduse hobuslastele seoses hobuslaste kontrollimatu tervisliku seisundiga Bosnias ja Hertsegoviinas, tundub olevat asjakohane peatada hobuslaste import Bosniast ja Hertsegoviinast direktiivi 90/426/EMÜ tingimuste alusel.
(9) Otsuses 79/542/EMÜ ning otsustes 92/260/EMÜ, 93/195/EMÜ, 93/196/EMÜ ja 93/197/EMÜ tuleb teha vastavad muudatused.
(10) Seetõttu tuleb otsus 92/271/EMÜ kehtetuks tunnistada, et kajastada muudetud imporditingimusi.
(11) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 79/542/EMÜ lisa 1. osa elusate hobuslaste eritulbas asendatakse rist (×) Bosnia ja Hertsegoviina juurde kuuluval real nulliga (0).
Artikkel 2
Otsust 92/260/EMÜ muudetakse järgmiselt:
1. I lisa rühma B kolmandate riikide loetelust jäetakse välja "Bosnia ja Hertsegoviina (BA)".
2. II lisa rühmas B esitatud veterinaarsertifikaadi pealkirja kolmandate riikide loetelust jäetakse välja "Bosnia ja Hertsegoviina".
3. II lisa rühmade A, B, C, D ja E III peatüki punkti d kolmanda taande kolmandate riikide loetelust jäetakse välja "Bosnia ja Hertsegoviina (BA)".
Artikkel 3
Otsust 93/195/EMÜ muudetakse järgmiselt:
1. I lisa rühma B kolmandate riikide loetelust jäetakse välja "Bosnia ja Hertsegoviina (BA)".
2. II lisa rühmas B esitatud veterinaarsertifikaadi pealkirja kolmandate riikide loetelust jäetakse välja "Bosnia ja Hertsegoviina".
Artikkel 4
Otsust 93/196/EMÜ muudetakse järgmiselt:
II lisa rühma B joonealuse märkuse 3 kolmandate riikide loetelust jäetakse välja "Bosnia ja Hertsegoviina".
Artikkel 5
Otsust 93/197/EMÜ muudetakse järgmiselt:
1. I lisa rühma B kolmandate riikide loetelust jäetakse välja "Bosnia ja Hertsegoviina (BA)".
2. II lisa rühmas B esitatud veterinaarsertifikaadi pealkirja kolmandate riikide loetelust jäetakse välja "Bosnia ja Hertsegoviina".
Artikkel 6
Otsus 92/271/EMÜ tunnistatakse kehtetuks.
Artikkel 7
Käesolev otsus on adresseeritud liikmesriikidele.
Brüssel, 26. jaanuar 2001

Labels: 0
3
18
6